ไอคอนการใช้ชีวิตของคนรุ่นใหม่
สุรพงษ์ เตรียมชาญชัย (กลาง), เจิมสิริ เหลืองศุภกรณ์ (3 จากขวา) บก.แฮมเบอร์เกอร์, ช้างน้อย กุญชร ณ อยุธยา, นิติพัฒน์ สุขสวย นำทีมฉลอง 14 ปี แฮมเบอร์เกอร์.,ก้าวสู่การเปลี่ยนแปลงครั้งสำคัญ นิตยสารแฮมเบอร์เกอร์ นิตยสารข้างกายของหนุ่มชิค สาวเทรนดี้ที่รักการอ่านมากว่าทศวรรษ ได้จัดงานฉลองครบรอบ 14 ปี พร้อมเปิดตัวรูปโฉมใหม่ที่พลิกโฉมเป็นนิตยสาร free copy รายสัปดาห์ สุดเท่ โดยมี 4 Social Editors ที่จะมาร่วมแบ่งปันประสบการณ์และมุมมองต่างๆ ผ่านตัวหนังสือ ได้แก่ สุริยน ศรีอรทัยกุล, กรณ์ ณรงค์เดช, จุฬาลักษณ์ ปิยะสมบัติกุล และ ณัฐพร โทณวณิก พร้อมด้วยการมอบ รางวัล HAMBURGER ICON AWARDS 2015 แก่บุคคลที่เป็นแบบอย่างในการใช้ชีวิตให้กับคนรุ่นใหม่หลากสาขา ที่บริเวณชั้น G ลานควอเทียร์ อเวนิว ศูนย์การค้า ดิ เอ็มควอเทียร์,เจิมสิริ เหลืองศุภกรณ์ บก.บห.นิตยสารแฮมเบอร์เกอร์ กล่าวถึงการพลิกโฉมครั้งใหญ่ว่า ต้องยอมรับว่าการทำงานของสื่อในยุคปัจจุบันจะต้องปรับตัวให้ทันข่าวและความสดใหม่อยู่เสมอ รวมทั้งทำงานให้สอดรับกับโลกที่เปลี่ยนไปอย่างก้าวกระโดด การปรับเปลี่ยน ครั้งใหญ่นี้ก็เพื่อปรับตัวให้สอดคล้องกับผู้อ่าน จากนิตยสารรายเดือนเป็นรายสัปดาห์ ทั้งยังแจกฟรีแก่ผู้อ่านทุกๆวันพุธ โดยเริ่มแจกฉบับปฐมฤกษ์ในวันพุธที่ 14 ต.ค.ที่ผ่านมา และจะแจกทุกวันพุธ เวลา 17.00 น. ที่สถานีรถไฟฟ้าบีทีเอส โดยผู้อ่านไม่ต้องเสียค่าใช้จ่าย แต่นิตยสารพร้อมจะเดินทางไปส่งให้ถึงมือ ด้วยสาระครบรส ครอบคลุมทั้งเรื่องแฟชั่น ความงาม ท่องเที่ยว ไลฟ์สไตล์,และในงานฉลองครั้งนี้ ยังได้มอบรางวัล HAMBURGER ICON AWARDS 2015 ให้กับบุคคลที่เป็นแบบอย่างในการใช้ชีวิตให้แก่คนรุ่นใหม่ในสาขาต่างๆ มีอาทิ รางวัล ลีฟวิ่ง ครีเอทีฟลี่ ได้แก่ วิค—ธีร์รัฐ ว่องวัฒนะสิน แฟชั่นดีไซเนอร์เจ้าของแบรนด์ Victeerut การใช้ชีวิตอย่างสร้างสรรค์ ในทุกวันทุกชั่วโมงให้ตอบโจทย์กับไลฟ์สไตล์ และการทำงาน อย่างที่เขาเรียกกันว่า ถ้าทำงานที่ชอบ ก็คือชีวิตที่ใช่ นั่นเอง, รางวัล ไลฟ์ โค้ช ได้แก่ เก้ง—จิระ มะลิกุล, ซิโก้—เกียรติศักดิ์ เสนาเมือง, บอย โกสิพงษ์ LIFE COACH เป็นต้นแบบให้ผู้ร่วมงานได้เรียนรู้และใช้เป็นแบบอย่าง ก่อนที่จะก้าวขึ้นมาสร้างสรรค์ผลงานในแนวทางของตัวเองได้ในอนาคต, รางวัล โซเชียล มีเดีย อินฟลูเอนเซอร์ ได้แก่ ฌอห์ณ จินดาโชติ ทุกวันนี้โซเชียลเน็ตเวิร์กกลายเป็นอีกโลกคู่ขนานของผู้คนไปแล้ว กลายเป็นโลกสมมติที่ผู้คนพร้อมจะแวะเข้าไปแชร์ข้อมูล ทัศนคติ หรือตัวตนบางอย่างไว้ในนั้น แต่จะมีสักกี่คนที่มีทั้งอิทธิพลทางความคิดและทัศนคติที่เป็นประโยชน์ ให้แง่มุมต่อการใช้ชีวิตกับผู้อื่นได้,แฟนตัวจริง นิตยสาร HAMBURGER โฉมใหม่ฉบับรายสัปดาห์ แจกฟรีทุกวันพุธ เวลา 17.00 น. บนสถานีรถไฟฟ้า BTS ทั้ง 11 สถานีได้แก่ อ่อนนุช, พร้อมพงศ์, อโศก, เพลินจิต, ชิดลม, สยาม, อนุสาวรีย์ชัย, อารีย์, หมอชิต, ศาลาแดง, ช่องนนทรี และจุดแจกประจำทั่วกรุงเทพฯ หรือทาง HAM-BURGER Facebook, IG, Twitter และ ,www.hamburger-magazine.com, สมัครสมาชิกรายปีได้ทาง ,www.godaypoets.com, ส่งตรงถึงบ้าน.
ก้าวสู่การเปลี่ยนแปลงครั้งสำคัญ นิตยสารแฮมเบอร์เกอร์ นิตยสารข้างกายของหนุ่มชิค สาวเทรนดี้ที่รักการอ่านมากว่าทศวรรษ ได้จัดงานฉลองครบรอบ 14 ปี พร้อมเปิดตัวรูปโฉมใหม่ที่พลิกโฉมเป็นนิตยสาร free copy รายสัปดาห์
นิตยสารแฮมเบอร์เกอร์,สุริยน ศรีอรทัยกุล,กรณ์ ณรงค์เดช,จุฬาลักษณ์ ปิยะสมบัติกุล,เจิมสิริ เหลืองศุภกรณ์,ณัฐพร โทณวณิก,ข่าว,ไทยรัฐฉบับพิมพ์